บิ๊กอ๊อด ร่อนจดหมายถึง AFC เพื่อช่วยสรรหา ผอ.เทคนิค ช้างศึก
วันที่ 29 ส.ค.61 พล.ต.อ.ดร.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทยฯ ได้ส่งจดหมายไปยัง ดาโต๊ะ วินเซอร์ จอห์น เลขาธิการทั่วไปของสหพันธ์ฟุตบอลเอเชีย (เอเอฟซี) เพื่อขอความช่วยเหลือในการสรรหา และนำเสนอรายชื่อผู้ที่สามารถทำหน้าที่ผู้อำนวยการเทคนิคฟุตบอลทีมชาติไทย ให้สมาคมฯ พิจารณาคัดเลือกทำหน้าที่แบบเต็มเวลา โดยเนื้อความมีว่า,ถึง ดาโต๊ะ,สมาคมกีฬาฟุตบอลแห่งประเทศไทยฯ ขอแสดงความทักทายอย่างอบอุ่น,นับตั้งแต่คณะบริหารสมาคมกีฬาฟุตบอลแห่งประเทศไทยฯชุดใหม่ ได้เข้ามาดูแลกิจกรรมฟุตบอลไทยในปี 2016 เราก็พยายามอย่างหนักที่จะพัฒนาโครงสร้างฟุตบอลภายในประเทศโดยรวม ทั้งในด้านเทคนิคและการจัดการเพื่อให้เป็นไปตามแผนยุทธศาสตร์ของเรา,ซึ่งในเรื่องของการพัฒนาเทคนิค เราพบว่ามีความจำเป็นที่จะต้องสรรหาผู้อำนวยการเทคนิคฟุตบอลทีมชาติไทยที่มีประสบการณ์สูงในเกมลูกหนัง เพราะเป็นส่วนสำคัญอย่างยิ่งต่อการพัฒนาฟุตบอลในประเทศ ดังนั้น เราจึงใคร่ขอความช่วยเหลือจากฝ่ายเทคนิคของเอเอฟซีในการสรรหาผู้สมัคร และนำเสนอบุคคลที่มีความเหมาะสมที่สุดสำหรับบทบาทผู้อำนวยการเทคนิค ให้สมาคมกีฬาฟุตบอลแห่งประเทศไทยฯพิจารณา ร่วมทำงานในสัญญาแบบเต็มเวลา,สำหรับบทบาทของผู้อำนวยการเทคนิคฟุตบอล ที่สมาคมฯ มองไว้ก็คือ เขา/เธอจะต้องทำงานในส่วนของทีมชาติทุกช่วงอายุเป็นการเฉพาะ โดยจัดตั้งแผนพัฒนาที่เป็นรูปธรรมสำหรับทีมชาติ เช่นเดียวกับการวิเคราะห์และประเมินผลงานของทีมในทุกๆ นัดและรายการแข่งขัน ตามพื้นฐานข้อมูลที่เก็บจากพันธมิตรของเรา,และด้วยความช่วยเหลือของเอเอฟซี เราเชื่อมั่นด้วยใจจริงว่าผู้ที่มีความเหมาะสมที่สุด จะถูกเสนอให้แก่สมาคมฯ พิจารณาเพื่อดำรงตำแหน่งดังกล่าว ซึ่งเขา/เธอจะช่วยยกระดับการพัฒนาฟุตบอลของไทย อย่างที่สมาคมฯของเราปรารถนา,เราขอขอบคุณล่วงหน้าสำหรับความช่วยเหลืออันมีน้ำใจสำหรับเรื่องนี้ และตั้งตารอการตอบรับของคุณอย่างใจจดใจจ่อ,ด้วยความเคารพ,พล.ต.อ.สมยศ พุ่มพันธุ์ม่วง,นายกสมาคมกีฬาฟุตบอลแห่งประเทศไทยฯ
พล.ต.อ.ดร.สมยศ พุ่มพันธุ์ม่วง นายกสมาคมฯ ส่งจดหมายถึงเอเอฟซีเพื่อช่วยสรรหาผู้อำนวยการเทคนิคทีมชาติไทย
บิ๊กอ๊อด,พล.ต.อ.ดร. สมยศ พุ่มพันธุ์ม่วง,สมาคมกีฬาฟุตบอลแห่งประเทศไทย,ทีมชาติไทย